b"\n_START_ARTICLE_\nMustaf\xc3\xa0 Khan (Xirvan)\n_START_PARAGRAPH_\nMustaf\xc3\xa0 Khan Sarkar Xancobanl\xc4\xb1 (+ 17 de de setembre de 1844) fou el darrer khan de Xirvan.\n_START_SECTION_\nVida\n_START_PARAGRAPH_\nMustafa Khan, fill d'Aghasi Khan va n\xc3\xa9ixer a Shamakha. Despr\xc3\xa9s de posar una gran part de la seva vida com refugiat, va aconseguir el tron el 1792. Els ex\xc3\xa8rcits russos dirigits per Valerian Zubov, que venien de Derbent, amb trenta mil homes, van entrar al khanat i van permetre al seu cos\xc3\xad i rival Qasim Khan ocupar breument el poder. Els russos es van establir a Agsu per\xc3\xb2 se'n van retirar (1796) a la mort de Catalina la Gran de R\xc3\xbassia i l'adveniment del seu fill Pau I de R\xc3\xbassia._NEWLINE_Mustafa Khan va ocupar el poder des 1792 a 1820, \xc3\xa9s a dir va estar 28 anys en el poder a Xirvan. El 3 d'octubre de 1804 els russos van atacar el khanat. El 9 de maig de 1805 els khanats de Karabagh i Shaki van signar la pau amb R\xc3\xbassia. Mustaf\xc3\xa0 Khan tractava d'evitar la submissi\xc3\xb3 i es va fer fort al castell de Fitdag per\xc3\xb2 finalment es va avenir a negociar i el 25 de desembre de 1805 en un acte al peu de la muntanya Fit, Mustaf\xc3\xa0 va acceptar el poder del tsar rus i va rebre el rang de Tinent General._NEWLINE_El governador del Caucas A. R. Ermolov (1816-1827) va dirigir una pol\xc3\xadtica agressiva envers els khanats. Mustaf\xc3\xa0 fou acusat de preparar una rebel\xc2\xb7li\xc3\xb3 i va haver de fugir del pa\xc3\xads i els russos van abolir el khanat el 19 d'agost de 1820. La fam\xc3\xadlia es va traslladar a l'Iran amb 200 genets creuant el riu Kura. Les seves propietats foren confiscades i nom\xc3\xa9s va conservar les possessions de la seva dona F\xc3\xa0tima (filla d'Huseyn Khan de Shaki). Es va crear la prov\xc3\xadncia de Shirvan. F\xc3\xa0tima va retornar m\xc3\xa9s tard i el 1810 vivia a un poble propietat seva amb la consideraci\xc3\xb3 dels notables. Mustaf\xc3\xa0 va servir a P\xc3\xa8rsia el 1825, ja que el tsar no va permetre la reconstituci\xc3\xb3 del khanat. El 1826 els qajars van atacar Shamakha i van restaurar el khanat per\xc3\xb2 el 1827 el tractat de Turkmantxai va ratificar el domini rus a la zona; Mustaf\xc3\xa0 va passar la resta de la seva vida a Araz on va morir el 1844; va ser enterrat en una tomba del complex funerari de Yeddigunb\xc9\x99z.\n_START_SECTION_\nfam\xc3\xadlia\n_START_PARAGRAPH_\nMustafa Khan es va casar cinc vegades i entre les seves esposes cal esmentar un princesa filla de Muganli M\xc9\x99mm\xc9\x99d Salah P\xc9\x99rcahan, khan de Talysh (la primera el 1789), a la seva concubina Jasmina, a una dama georgiana i a F\xc3\xa0tima filla de Huseyn Khan de Shaki. Entre els fills:_NEWLINE_Teimuraz Beg (1794-1842), Aligulu Beg (1798-1835), Mustafa Khan (1803-1847), Javad Khan (1809-?), Allahgulu Beg (1813-1870), Aga Khan (1818-?) Mehmet Khan (1820-?), Suleiman Khan (1820-1867) Azad Khan (1826-1863), Hidayat Khan (1827-?) i Karim Khan (1828-1862).\n_START_SECTION_\nRefer\xc3\xa8ncia\n_START_PARAGRAPH_\nExtret de la wikipedia en \xc3\xa0zeri."